b'\n_START_ARTICLE_\nJakob Emer\xc5\xa1i\xc4\x8d\n_START_SECTION_\n\xc5\xbdivljenje\n_START_PARAGRAPH_\nJakob Emer\xc5\xa1i\xc4\x8d se je rodil v Leskovcu v Halozah v\xc2\xa0\xc2\xbbko\xc4\x8dici\xc2\xab\xc2\xa0sredi brega, ki je zdaj \xc5\xbee poru\xc5\xa1ena. Kmalu po njegovem rojstvu so se z dru\xc5\xbeino preselili v Kicar blizu Ptuja in tam kar dvakrat menjali stanovanje. Kot vini\xc4\x8darji so nato potovali v Trnovsko vas, od tam v Lo\xc4\x8dki vrh, nato pa \xc5\xa1e v Bi\xc5\xa1. Kasneje je za\xc4\x8del obiskovati \xc5\xa1olo na Ptuju. Najprej je \xc5\xbeivel po privatnih hi\xc5\xa1ah, saj nekaj \xc4\x8dasa ni imel \xc5\xa1tipendije ali socialne pomo\xc4\x8di, nato pa je bivanje nadaljeval v dija\xc5\xa1kem domu na Ptuju. \xc5\xa0olanje je tudi nadaljeval v Ljubljani kjer je diplomiral kot slavist-komparativist. Po kon\xc4\x8danem \xc5\xa1tudiju se je aklimatiziral na Ptuju. Kot sam pravi si je zelo \xc5\xbeelel postati komunist, vendar je postal aktiven katoli\xc4\x8dan. Njegov o\xc4\x8de je bil\xc2\xa0\xc2\xbbantivoja\xc5\xa1ki\xc2\xab\xc2\xa0tip, njegov brat pa je hotel postati duhovnik, vendar je pristal v komunisti\xc4\x8dni partiji. Njegova mati je bila Hrvatica in nepismena on pa ravno nasprotno. Pridobil si je visoko izobrazbo. Skoraj vsa slu\xc5\xbebena leta je posvetil Ptujski minoritski knji\xc5\xbenici. Bil je zelo aktiven, saj je pregledal vsa dela, stare \xc4\x8dasopise in \xc4\x8dlanke v njih, najpomembnej\xc5\xa1e pa je, da je celotni Ptujski knji\xc5\xbenici, ki ima sorazmerno veliko gradiva, dolo\xc4\x8dil vrstilce UDK. Leta 1987 je bil za ves svoj trud in vsa svoja dela nagrajen z \xc4\x8copovo diplomo. Umrl je 5. januarja 2012 in je pokopan na novem pokopali\xc5\xa1\xc4\x8du na Ptuju.\n_START_SECTION_\nDelo\n_START_PARAGRAPH_\nPoleg knji\xc5\xbeni\xc4\x8darskih dejavnosti je Jakob Emer\xc5\xa1i\xc4\x8d tudi veliko prevajal. Prevajal je iz franco\xc5\xa1\xc4\x8dine, angle\xc5\xa1\xc4\x8dine, nem\xc5\xa1\xc4\x8dine in hrva\xc5\xa1\xc4\x8dine, vendar samo avtorje in stvari, ki so ga zanimale. Eden, ki ga je zanimal je angle\xc5\xa1ki pisatelj in teolog C.S.Lewis, od katerega je prevajal pravlji\xc4\x8dne otro\xc5\xa1ke zgodbe._NEWLINE_Napisal je tudi veliko \xc4\x8dlankov in razna dela: Manj\xc5\xa1i in poni\xc5\xbeani bratje: pasijonske slike ob 750-letnici prihoda minoritov na Ptuj, Minoritska knji\xc5\xbenica na Ptuju, Gradivo za bibliografijo Ptuja in okolice, Nova obzorja\xc2\xa0: bibliografsko kazalo: (bibliotekarsko strokovno delo), Oris zgodovine \xc5\xbdupnije sv. Urbana pri Ptuju \xe2\x80\x93 Destrnik\xe2\x80\xa6'